आजीविका मिशन की सुविधाएं बताईं
पठानकोट | वार्डनंबर 28-29 के गरीबी रेखा से नीचे गुजर-बसर करने वाले लोगों के लिए जागरूकता शिविर आयोजित किया गया। इसमें पंजाब स्टेट शहरी आजीविका मिशन के बारे जागरूक किया गया। शिविर में गरीब महिलाओं के स्वयं सहायता समूहों के गठन उनको सरकार द्वारा दिए जाने वाले 10 हजार रूपए के अनुदान, शहरी गरीब बेरोजगारों के लिए मुफ़्त ट्रेनिंग स्वरोजगार के लिए मिशन के तहत दी जाने वाली सुविधा के बारे में जानकारी दी गई। इसके अलावा उन्हें बताया गया कि सरकार द्वारा बैंकों के माध्यम से उन्हें अनुदान पर 7% वार्षिक ब्याज दर पर लोन भी दिलाया जाता है। इस मौके पर संतोष, नरेश, मंजीत, मनोज मौजूद थे।
hin_Deva hin_Deva